标题：华阳公主
简介
华阳公主，唐代宗爱女，母独孤贵妃。聪慧过人，代宗幼而爱之。大历七年以病丐为道士，号琼华真人。大历九年薨，临终之际咬伤唐代宗的手指。代宗十分悲痛，累日不临朝，宰臣谏乃止。
史籍记载
旧唐书 代宗本纪（大历）九年……乙未，华阳公主薨，上悲惜之，累日不听朝，宰臣抗疏陈请。
旧唐书 列传第二华阳聪悟过人，能候上颜色，发言必随喜愠。上之所赏，则因而美之；上之所恶，则曲以全之，由是钟爱特异。大历九年，公主薨，上嗟悼过深，数日不视朝。宰臣等因中使吴承倩附奏，言修短常理，以社稷之重，宜节哀视事。初，公主疾，上令宗师道教，名曰琼华真人。及疾亟，上亲自临视，属纩之际，啮伤上指，其爱念如此。上既未听朝，宰臣等谏曰：「公主夙成神悟，仁眷特钟，尝祷必亲，已承减膳，幽明遽间，倍轸慈衷。臣等微诚，无由感达。伏惟陛下守累圣之公器，御群生之重畜，夷百战之艰患，抚四海之伤残。虏候为虞，戎师近警，一言万务，裁成圣心，得失谬于毫厘，安危存于晷刻。伏虑顾怀犹切，神志未和，众情以之不宁，臣子以之兢悸。伏愿抑周丧之私痛，均品物于至公，下慰黔黎，上安宗社。」上始听朝。　
华阳公主先葬于城东，地卑湿，至是徙葬，祔于庄陵之园，故哀词云：“招帝子于北渚，从母后于东陵。”
新唐书 列传第八华阳公主，贞懿皇后所生。韶悟过人，帝爱之。视帝所喜，必善遇；所恶，曲全之。大历七年，以病丐为道士，号琼华真人。病甚，啮帝指伤。薨，追封。
全唐文 追封华阳公主制周汉之仪，汤沐之制，车服次於王后，容卫荣於戚藩。其淑德竟夭於茂年，成礼未主於同姓。则加其懋荣，举於前典。是以东汉追平原之封，西晋崇宸献之命。故第五公主，天纵柔和，性成聪敏，爰自辨识，秀於人伦。仁义切於衷诚，怡顺适於师训。先意承旨，不待明言，省醴适馔，每加丰洁。送迎匪惮於寒暑，温扇无待於傍人。甘去繁奢，乐闻礼教，将有词请，必候温颜。或遇忧劳，辄形焦色。周旋六行，讽咏七篇，霁威怒以拯危，伺欢愉而进善。常求惠下，聚请求贤，而龆龀之辰，清羸多疾。沈绵衽席，弥历纪年，针艾婴身，药饵在口。异在殊常之命，实有兼爱之慈，与之名都，假以荣号。（阙）筑馆之盛，乃从受邑之期，优典未彰，幼龄已谢，追怀既往，痛悼滋深。方展礼於旧章，稍申哀於备物。叶予素志，厚尔饰终。可追封华阳公主。
全唐文 册华阳公主文维大历四年，岁次己酉，三月壬申朔五日景子，皇帝若曰：汉家旧制，诸女皆封，仪服比於藩王，膏腴封其井赋。咨尔第某女，承徽自远，诞秀增华。仁孝才明，夙有天资之庆；言容法度，成於壶教之慈。敏达知微，周旋中节，肃雍是宪，婉静流芳。虽仅在龆年，礼未主於同姓；而载扬淑问，德已冠於成人。宜锡典章，用疏国邑，是用册曰某公主。钦承徽命，可不慎欤！
全唐文 中书门下贺抑情复膳表臣某等言：中使吴承倩至，奉宣进止，以臣等所奏华阳公主初薨，圣慈深悼，抑情复膳，保御至和。伏惟陛下初以爱主幼冲，纯性聪敏，恩念之厚，有过於成人，疾病之忧，非止於一日，早龄遽失，流痛兼哀。臣等不安下情，惶惧上请，微诚感达，蒙降德音。而不以至爱之私，忘於所宝之重，推必然于大分，割无益以遣怀，用复常礼，以勤庶政。此则陛下齐亲疏於一致，宏覆焘于万邦，契圣祖元元之符，实天下苍生之福。臣等累日兢怖，焦心失图，承命释忧，倍常慰幸。无任感悦之至，谨奉表陈贺以闻。
全唐文 请节哀亲政疏伏以华阳公主辍朝，又当夏至节假，臣等趋事，向隔旬时。惶骇失图，瞻?若岁。仰惟公主夙成神悟，仁眷特锺，尝祷必亲，已承减膳，幽明遽间，倍轸慈衷。臣等微诚，无由感达。 
伏惟陛下守累圣之公器，御群生之重畜，夷百战之艰患，抚四夷之伤残。虏候为虞，戎师近警，一言万务，裁成圣心得，失谬於毫厘，安危存於晷刻。伏虑顾怀犹切，神志未和，众情之所以不宁，臣子之所宜兢悸。伏愿抑周丧之私痛，均品物於至公，下慰黔黎，上安宗社，天下幸甚！
册府元龟 卷四十七代宗华阳公主，帝爱女也。母曰：贵妃独孤氏。公主幼聪慧过人，善候帝旨，动容发言必随喜愠。帝之所贵则因而美之，帝之所恶则因而全之，由是帝特所锺爱。 
大历元年三月庚寅，许华阳公主出於禁外，历过东市及资圣寺，遣高品宫人及高品内侍六军将等，以从城内观者如堵，以公主有疾纵令游观，特宠之也。及薨，哀悼过深，宰臣等以修短常理，因中官吴承倩付奏，以讽导帝为之节哀。初有疾，帝命宗师道训名曰：琼华真人。及疾亟，帝亲自临视，属纟广之际，啮伤帝手指，其爱念如此。至五月辛丑，帝以公主之哀未听朝。宰臣等抗疏言曰：伏以华阳公主辍朝。又当夏至节假，臣等趋事，向隔旬时，惶骇失图，瞻?若岁。仰惟公主夙成神悟，仁眷特锺，尝祷必亲，已承减膳，幽明遽间，倍殄慈衷。臣等微诚，无由感达，伏惟陛下守累圣之公器，御群生之重畜，夷百战之艰患，抚四海之伤残。虏候为虞，戎师近警，一言万务，裁成圣心，得失谬於毫?，安危存於晷刻。伏虑顾怀犹切，神志未和，众情之所以不宁，臣子之所宜兢悸，伏愿抑周丧之私痛，均品物於至公，下慰黔黎，上安宗社，天下幸甚，帝始亲朝政。
唐会要 卷五十宗道观　永崇坊。本兴信公主宅。卖与剑南节度使郭英乂。其后入官。大历十二年。为华阳公主追福。立为观。
唐京兆大兴善寺不空传帝赐紫罗衣并杂彩百匹。弟子衣七副。设千僧斋。以报功也。空进表。请造文殊阁。敕允奏。贵妃韩王华阳公主同成之。
赠司空大辨正广智不空三藏行状冬，大师奏造文殊阁，圣上自为阁主，贵妃、韩王、华阳公主赞之，凡出正库财约三千万数，特为修崇。
春题华阳观
白居易 
帝子吹箫逐凤凰，空留仙洞号华阳。 
落花何处堪惆怅，头白宫人扫影堂。
代宗公主
灵仙公主，蚤薨，追封。 
真定公主，蚤薨，追封。 
永清公主，下嫁裴仿。 
升平公主，母崔贵妃，下嫁郭暧
华阳公主，母独孤贵妃
玉清公主，蚤薨，追封。 
嘉丰公主，下嫁高怡。 
长林公主，下嫁卫尉少卿沈明。
太和公主，蚤薨，追封。 
赵国庄懿公主，武清公主，下嫁田续。
玉虚公主，蚤薨。 
普宁公主，下嫁吴士广。 
晋阳公主，下嫁太常少卿裴液。薨大和时。 
义清公主，下嫁秘书少监柳杲。 
寿昌公主，下嫁光禄少卿窦克良。薨贞元时。 
新都公主，贞元十二年下嫁田华，具礼光顺门，五礼由是废。 
西平公主，蚤薨。 
章宁公主，蚤薨。

基本信息
作　者： 孙自筠　编著[1]
出 版 社：中国三峡出版社
  [2]出版时间： 2009-11-1 
开　本： 16开 
ISBN： 9787802234185 
定价：￥26.00
内容简介
《古今图书集成>中有段这样的记载：
始皇二十三年，李信伐楚败归。时王翦谢病家居。始皇疾驾入频阳，手以上将印佩翦身，授兵六十万。后三日，翦发频阳，始皇降华阳公主，简宫中丽色百人为口，此迎翦于途，诏遇处成婚。翦行五十里遇焉。列兵为城，中坚设锦幄，行合卺礼。公主随翦入都。诏频阳国别开府第。今名相遇处为华阳。
这确实是一段写小说的好材料，它便是这本历史小说《华阳公主》的主要内容之一。
被后世称为“乐圣”的高渐离，是与华阳公主同时代的宫廷乐师，他凭一张绝妙的筑，医治好了华阳公主多年的瘫痪，从而演出了一场凄婉壮烈的爱情悲剧。他继荆轲之后刺杀秦王的壮举，又为历史谱写了精彩的一页，至今为世人传诵。
这段历史已远去两千余年，谁也无法完整地恢复它的原貌，因而虚构在所难免。但虚构不能脱离生活真实，如音乐可以治病，不仅见于史科记载，而且得到现代科学的承认，因此，这部历史小说的知识性、趣味性便有了坚实的基础。
目录
前言
第一章 女歌唱家受困临淄
第二章 吕不韦计赚西秦
第三章 剑，在秦王手
第四章 再续母子情
第五章 我一定要改变她
第六章 睡美人
第七章 “罪过啊罪过！”
第八章 魂断落魂桥
第九章 “人为至灵，何以自咬？”
第十章 残月
第十三章 大地上洒下斑斑血迹
第十四章 撞击
第十五章 爱情的玩笑再开一次
第十六章 高渐离跟秦王讲条件
第十七章 王翦跟秦王讲条件
第十八章　爱情使人聪明
第十九章 啊！阿房宫
第二十章 生命的圆圈
第二十一章 爱情也使人糊涂
第二十二章 朕为始皇帝
第二十三章 爱的煎熬
第二十四章 当雄鸡叫完最后一声
第二十五章 为大红喜字再添一抹红
第二十六章 历史的余晌
后记